Diari Oficial de la Generalitat Valenciana


Sumari del DOGV 420, del 27-08-1986 (1986/807023)

DECRET 97/1986, de 21 de juliol, del Consell de la Generalitat Valenciana, sobre protecció de diverses especies de la fauna silvestre.
--------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/07/21/97/dof/vci/html**

### Dades del document

Número de DOGV
:   420

Data del DOGV
:   27-08-1986

Secció del DOGV
:   DISPOSICIONS GENERALS

Número del document
:   1986/807023


Data del document
:   21-07-1986

Organisme emissor


Tipus de document
:   Decret

Anàlisi jurídica

Decret 97/1986, de 21 de juliol, del Consell de la Generalitat Valenciana, sobre protecció de diverses espècies de la fauna silvestre.  
El Reial Decret 3181/1980, de 30 de desembre, estableix la protecció de determinades espècies de la fauna silvestre en tot el territori nacional. En prohibeix la caça, la captura, la tinença, el tràfic, el comerç, o l'exportació d'exemplars, així com dels ous o cries, i dicta les normes necessàries per assegurar l'efectivitat d'aquesta protecció.   
A la Comunitat Valenciana existeixen algunes espècies que es troben en una situació molí vulnerable o amenaçades d'extinció i que no estan incloses en les relacions que figuren en l'annex de les espècies de la fauna silvestre estrictament protegides del susdit Reial Decret de 30 de desembre de 1980, per la qual cosa cal dictar les disposicions pertinents per conservar-les.   
En conseqüència, a proposta del Conseller d'Agricultura i Pesca i amb la deliberació prèvia del Consell en reunió de 21 de juliol de 1986,   
DECRETE:   
Article primer  
Les espècies que figuren a l'annex I d'aquest Decret són declarades protegides d'acord amb el que disposa el Reial Decret 3181/1980 de 30 de desembre.   
Article segon  
Les espècies de peixos que figuren en l'annex II, són declarades també protegides i, en conseqüència, seran espècies vedades a partir de la data d'entrada en vigor d'aquest Decret, d'acord amb el que disposa l'article 13 de la Llei de Pesca Fluvial vigent.   
Article tercer  
Aquesta protecció implica la prohibició en tot el territori de la Comunitat Valenciana de la caça, la pesca, la captura, la tinença, el tràfic i la venda de les espècies relacionades, així com de recollir-ne els ous o les cries.   
Queda també prohibida la preparació i comercialització de les restes, incloent-ne les naturalisades, amb les excepcions que preveu el Reial Decret esmentat.   
Article quart  
En el termini d'un any, comptat a partir de l'entrada en vigor d'aquest Decret, les persones físiques o jurídiques que tinguen en el seu poder exemplars vius de qualsevol de les espècies relacionades en els articles primer i segon (annexos I i II) podran sol·licitar a la Direcció General de la Producció Agrària de la Conselleria d'Agricultura i Pesca el certificat que n'acredite la possessió legal, si aquesta era anterior a l'entrada en vigor d'aquest Decret.   
Article cinqué  
La Direcció General de la Producció Agrària podrà lliurar als parcs zoològics o a d'altres Centres de caràcter científic, cultural o educatiu dels exemplars vius, morís o les restes d'aquests que es decomissen en virtut d'aquest Decret.   
Article sisé  
Les infraccions al que disposa aquest Decret seran sancionades d'acord amb les Lleis vigents de caça i pesca i els Reglaments d'aplicació corresponents.   
DISPOSICIO ADDICIONAL  
Hom informarà d'aquest Decret al Ministeri d'Agricultura, Pesca i Alimentació a l'efecte d'adoptar les mesures de coordinació necessàries per a la protecció d'aquests animals.   
DISPOSICIONS FINALS  
Primera  
Hom faculta la Conselleria d'Agricultura i Pesca perquè adopte les disposicions necessàries per al desplegament d'aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 21 de juliol de 1986.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS   
ANNEX I  
MAMIFERS  
ORDRE DELS ROSEGADORS  
Família esciúrids  
Esquirol comú (Sciarus vulgaris)  
Família Glírids   
Rata dormidora grisa, liró (Elyomis quercinus)  
ORDRE INSECTIVORA  
Família sorícids  
Totes les espècies de musaranyes.   
ORDRE ANSERIFORMES  
Familia anàtids  
Oca vulgar (Anser anser)   
Oca salvatge (anser fabalis)   
ORDRE GRUÏFORMES  
Família Otítids  
Pioc salvatge, avitarda (Otis tarda)  
Sisó (Otis tetrax)   
ORDRE COLUMBIFORMES  
Família pteròclids  
Ganga (Pterocles alchata)  
Xurra (Pterocles orientalis)  
ORDRE CARADRIFORMES  
Família Burhínids  
Torlit (Burhinus Oedicnemus)  
Família Scolopàcids   
Tifort, gamba roja (Tringa totanus)   
Becut (Numenius arquata)  
Família Caràdrids   
Daurada grossa (Pluvialis apricaria)   
ORDRE PASSERIFORMES  
Família Fringíl·lids  
Lluer (Carduelis spinus)  
Família Emberizíds   
Hortolà, Sit Groc (Emberiza hortulana)  
Família Alaudids   
Terrerola vulgar (Calandrella brachydactila)   
REPTILS  
ORDRE QUELONIS  
Família Emídids  
Tortuga aquàtica europea o d'estany (Emys orbicularis)   
Tortuga aquàtica leprosa o de rierol (Mauremys caspice)   
ANNEX II  
PEIXOS  
ORDRE CIPRINODONTIFORMES  
Família ciprinodòntids  
Fartet (Aphanius iberus)   
Samaruc (Valencia hispanica)


Còpia Permalink ELI